એક અંદાજ મુજબ અત્યારે ઇ.ડી. જર કરતાં ૩૦૦ ઓછા ઇન્વેસ્ટિગેટિંગ અધિકારીઓથી કામ ચલાવે છે. સ્વાભાવિક રીતે જ તેના કારણે વર્તમાન સ્ટાફ પર કાર્યબોજ વધે છે. તેમની કાર્યક્ષમતા પર અસર પડે છે. તપાસ વિલંબમાં પડે છે અને તેના કારણે આરોપીઓને પુરાવા સગેવગે કરવાનો કે નાસી છૂટવાનો પૂરતો સમય મળી જાય છે. સરકાર ખરેખર નિરવ મોદી જેવા કૌભાંડીઓ સામે પગલાં લેવા માગતી હોય તો ઇ.ડી. જેવી એજન્સીઓને વધુ સ્ટાફ અને સરંજામથી સક્ષમ બનાવવી જોઇએ. જો નજીકના ભવિષ્યમાં તેવું ના બને તો સમજવું કે કૌભાંડીઓ સામે આકરા હાથે કામ લેવાની વાતો માત્ર વાતો જ છે